Covid-19-statistieke: Meer as 1 500 nuwe gevalle(Foto: Justin Tallis/AFP) Terwyl talle Suid-Afrikaners wag om te hoor of die land se inperkingsmaatreëls weer verskerp gaan word, is nog 1 554 nuwe gevalle van Covid-19 bevestig. Dit bring die algehele syfer op 1 541 563 te staan, terwyl 1 467 254 mense reeds van die virus herstel het. Dit is ŉ herstelkoers van 95%. Dr. Zweli Mkhize, minister van gesondheid, sê in sy jongste bywerking van die syfers nog 163 Covid-19-verwante sterftes is ook bevestig. Hiervan was nege in die Vrystaat, 24 in Gauteng, vyf in KwaZulu-Natal, 71 in Limpopo, 37 in Noordwes, 16 in die Noord-Kaap en een in die Wes-Kaap. Die sterftesyfer weens die virus staan tans op 52 535. Geen nuwe sterftes is in die Oos-Kaap of Mpumalanga aangemeld nie. Altesame 220 129 gesondheidswerkers is teen Donderdagaand teen die virus ingeënt. Aktiewe gevalle: Suid-Afrika het reeds meer as 9,7 miljoen toetse vir Covid-19 gedoen. Gevalle per provinsie: